पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के कारण शहर बंद हैं लेकिन अभी भी कुछ स्थान हैं, जहां लोगों की कतारें लग रही हैं। ये जगह हैं अस्पताल, मेडिकल स्टोर्स और बैंक। कोरोना की जांच के लिए सैंपल देना हो या फिर वैक्सीन लगवाना, यहां तक कि बैंक से पेंशन के रुपए लेना हो तो भी लोगों को कतार में लगना पड़ रहा है। हर जगह लोग 1 से 4 घंटे तक इंतजार कर रहे हैं। कोरोना की सैंपलिंग के सेंटर न बढ़ाए जाने के कारण यहां कोल्ड ओपीडी में सोशल डिस्टेंसिंग नदारद है।
जेएएच... कोल्ड ओपीडी में सैंपल देने के लिए बारी का इंतजार
जेएएच की कोल्ड ओपीडी में रोज सैकड़ों लोगों की सैंपलिंग हो रही है। यहां एक ही काउंटर चालू होने के कारण सैंपल देने के लिए लोगों को कतार में लगना पड़ रहा है।
वैक्सीन सेंटर... डोज लगवाने के लिए धूप में खड़े हो रहे लोग
तस्वीर जेएएच स्थित वैक्सीन सेंटर की है, जहां कोरोना से बचाव का टीका लगवाने के लिए लोग कतार में लगे हैं। यहां दोपहर 12.40 बजे लोग धूप में खड़े होने पर मजबूर हैं।
एसबीआई, बाड़ा... दो दिन बाद बैंक खुले, पेंशन के लिए कतार
दो दिन की छुट्टी के बाद महाराज बाड़े पर स्थित स्टेट बैंक ऑफ इंडिया की शाखा में पेंशन लेने पहुंचे बुजुर्ग और महिलाओं को 4 घंटे तक कतार में लगना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn